cyanic-selkie/wikianc huggingface dataset:
Åkerneset
Sprekkdannelsene i fjellet overvåkes kontinuerlig av NVE, som også overvåker sprekkdannelser ved Hegguraksla ved Tafjorden og Mannen (fjell i Romsdal). Turistbygdene Geiranger, Hellesylt og Tafjord befinner seg i faresonen for en eventuell flodbølge. En av sprekkene utvider seg opptil 15 cm i året. Våren 2013 ble det registrert at sprekken utvidet seg med 0,2-0,4 millimeter i døgnet. Det er plassert små sensorer på fjellet som registrerer når fjellet rører seg. Forskere mener at fjellet vil gi forvarsel før det raser ut.
Navnet skrives «Åkernes» (historiske varianter Aaekornes, Aachernes, Aachernoss, Ekornes), men uttales tradisjonelt «Åknes» slik at Midt-Åkernes uttales «Meåknes». «Vide stader er fjellet sundsprengt, klovna og laust,» står det i bygdeboka fra 1972. Kommunestyret leide i 1920 mannskap til å sprenge bort en hammer som man fryktet ville rase og treffe bebyggelsen.
Tiltak
Forskere vil ikke evakuere bygdene permanent, men heller satse på at overvåking og varsling er det beste. 7. juni 2006 testet myndighetene et automatisk system som skal ringe opp fasttelefoner i området og varsle folk som bor der på få minutter. 240 personer ble ringt opp i løpet av to minutter. Et beredskapsenter bygges på Stranda, hvor dataene fra måleutstyret på Åkerneset skal overvåkes døgnet rundt slik at varslingen kan gå raskt.
Sprengning
For å sikre mot et mulig skred har det vært fremmet forslag om en kontrollert nedsprenging og fjerning av de ustabile massene. Det er ytterst vanskelig å bestemme hva som er ustabilt og en fjerning kan gjøre andre områder ustabile.
Det foreligger estimater mellom ca. 1 mill. og 85 mill. m³ ustabil masse. Dersom en skulle vurdere en flytting av 85 mill. m³ berg, så vil dette være en gigantisk oppgave. En av de største masseforflytningene som er foretatt i verden er ved bygging av Hongkong internasjonale lufthavn da ca. 100 mill. m³ masse ble flyttet over en treårsperiode.
Tord Bertinussen
Tord Magne Bertinussen, (født 18. august 1956) er mest kjent fra NRK der han har arbeidet siden 1979.
Åkerneset
Flodbølgedempere
En flodbølge som oppstår etter skred vil følge bunnen av fjorden til den når land. Sunnylvsfjorden er 320 meter på det dypeste ved Åkneset og bunnen er jevn og slett. Det har blitt foreslått at store mengder steinmasse kunne vært fraktet på lektere og anlagt som terskler i bunnen av fjorden for å redusere virkningen av flodbølgen. Ved Gryddevikane, lengre ute i fjorden mot tettstedet Stranda, er undersjøiske urer etter tidligere ras fra Smågehornet og Blåhornet skapt 200 meter høye terskler i fjorden og redusert dybden til 100-150 meter.
Tord Bertinussen
Han var i flere år i NRK TV-sporten før han i 1998 begynte i NRK Nordland igjen. Han er opprinnelig fra Kjerringnes i Sortland. Bertinussen fikk Kringkastingsrådets hederspris for beste reportasje 2006 etter sin performance under Landskytterstevnet i Målselv i Troms sommeren 2006.
Fra 2011 har han vært kommunikasjonssjef i Bodø kommune.
Ekstremværet Agda
Ekstremværet Agda var et ekstremvær som berørte Møre og Romsdal og Sør-Trøndelag sør for Trondheimsfjorden den 14. januar 2003. Det var det første ekstremværet av fem dette året, men det siste av to i løpet av vinteren 2002/2003. Det første ekstremværet den vinteren var Yrjan den 17. desember 2002.
Heiko Schwartz
Heiko Schwartz (født 21. september 1911 i Norden i Tyskland, død 29. oktober 1973) var en tysk vannpolospiller og svømmer som deltok i de olympiske leker 1932 i Los Angeles og 1936 i Berlin.
Ekstremværet Agda
Agda gav full til sterk storm. Kraftigst vind ble målt på Kråkenes fyr ved Sted, med en middelvind på 37,5 m/s, som er orkan styrke. Svinøy fyr litt lenger nord målte 31 m/s, mens Ona fyr fikk 29 m/s, begge disse var sterke stormer.
Heiko Schwartz
Schwartz vant en olympisk sølvmedalje i vannpolo under OL 1932 i Los Angeles. Han var med på det tyske laget som kom andreplass i vannpolo bak Ungarn. Schwartz spilte alle fire kampene og scoret fire mål.
Ekstremværet Agda
Alle hurtigbåtsamband i Møre og Romsdal stoppet opp, samt tre ferjesamband. Det ble registrert mindre skader på bygninger og en seilbåt gikk ned i en småbåthavn.
Heiko Schwartz
Fire år senere, under OL 1936 i Berlin, deltok han på 100 meter fri, men han klarte ikke å kvalifisere seg for finalen.
Annonaceae
Annonaceae er en plantefamilie i ordenen Magnoliales. Den omfatter 126-135 planteslekter og inntil 2.500 arter. Fra denne familien kommer fruktene cherimoya (Annona cherimola) og atemoya (Annona cherimola × squamosa), ofte kalt sukkerepler. Flere slekter, som Annona, Rollinia, Uvaria og Asimina, gir spiselige frukter. Største slekt er Gutteria med anslagsvis 260 arter, mens Annona er typeslekten for familien.
Arte fra Latin-Amerika er godt utforsket, mens mindre er kjent ved de mange artene fra Sørøst-Asia.
Voldsløkka Stadion
Voldsløkka stadion var fotballaget Skeids hjemmebane på Voldsløkka i Oslo med kapasitet til 4000 publikummere. Stadion ble stengt i 2016, og om omgjort til Voldsløkka is- og landhockeybane. Dagens anlegg er Oslos aller første idrettsanlegg som er spesielt utviklet for at bandy og landhockey kan kombineres i ett og samme anlegg. Det vil være kunstis for bandy i cirka fem måneder, og resten av året landhockey. .
Voldsløkka stadion ble åpnet for eliteseriespill søndag 2. mai 1999. Det var Fritz Huitfeldt og Åse Kleveland som foretok den høytidelige åpningen. Åpningskampen gikk mellom Skeid og Strømsgodset (4-0). Voldsløkka var ikke godkjent som hjemmebane i 1. divisjon fotball for herrer, dermed måtte Skeid spille kampene i 2007-sesongen på Bislett.
Like ved Voldsløkka ligger Bjølsenfeltet, et område som rommer flere gressbaner samt en kunstgressbane.
Rättvisepartiet Socialisterna
Rättvisepartiet Socialisterna (fram til 1997 Arbetarförbundet Offensiv) er et svensk politisk parti, etablert i 1973, som er basert på sosialisme, trotskisme og er registrert for valg til riksdagen. Partileder er Per-Åke Westerlund. Partiets hovedkontor ligger i Farsta utenfor Stockholm.
Partiet har tre kommunale representanter i Luleå (siden 2002) og to i Haninge (siden 2006).
Partiet ble etablert av gruppen omkring avisa Offensiv etter at de hadde blitt ekskludert fra det sosialdemokratiske partiet og dets ungdomsorganisasjon SSU. Partiet er svensk seksjon av Committee for a Workers' International.
Rättvisepartiet Socialisterna deltok i riksdagsvalget 2010 og fick 1 507 stemmer.
Italia under Sommer-OL 1936
Italia under Sommer-OL 1936. 182 sportsutøvere fra Italia, 169 menn og 13 kvinner, deltok i 17 sporter under Sommer-OL 1936 i Berlin. Italia ble fjerde beste nasjon med åtte gull-, ni sølv og fem bronsemedaljer. Fekteren Giulio Gaudini var Italias flaggbærer under åpningsseremonien.
Nick Chadwick
Nick Chadwick, (født 26. oktober 1982 i Stoke-on-Trent, Staffordshire, England) er en engelsk fotballspiller som har spilt for fire engelske klubber. Han spiller nå for Plymouth Argyle i Football League Championship.
Biografi
Nick Chadwick, som gikk på Everton sitt fotballakademi, skrev under på sin første profesjonelle fotballkontrakt med Everton i oktober 1999. Han debuterte for the Toffees den 11. september 2001 i en ligacupkamp mot Crystal Palace. Han spilte sin første ligakamp for Everton 22. desember 2001 da de tapte 1-0 for Sunderland i Premier League, mens hans første scoring for klubben fra Liverpool kom 1. april 2002 i en ligakamp mot Bolton Wanderers. Totalt scoret Chadwick 3 ligamål på 9 kamper for Everton i 2001/02-sesongen. Den påfølgende sesongen fikk han ingen kamper for Everton i første del av sesongen, og i mars 2003 signerte han en låneavtale med Derby County. Han debuterte for Derby den 1. mars 2003 da de spilte 1-1 mot Leicester City i en ligakamp. Etter å ha spilt 6 ligakamper for the Rams returnerte han til Everton i april 2003, og helt på slutten av 2002/03-sesongen spilte han en ligakamp for Everton.
Nick Chadwick spilte sin første kamp for Plymouth den 12. februar 2005, mens hans første mål for the Pilgrims kom 12. mars 2005. Totalt fikk han bokført 1 ligamål på 15 kamper for Plymouth i siste del av 2004/05-sesongen. Den påfølgende sesongen ble det 5 ligamål på 37 kamper, mens han i 2006/07-sesongen noterte seg for 2 ligamål på 16 kamper.
Kilder
Breedon Books Publishing, Derby. ISBN 1-85983-409-4 Headline Book Publishing, London. ISBN 0-7553-1526-X
Italias Grand Prix
Italias Grand Prix (italiensk: Gran Premio d'Italia) er et Formel 1-løp som siden serien ble opprettet har vært et fast innslag i Formel 1-kalenderen. Løpet har vært avholdt på Monza, bortsett fra i 1980 da løpet ble kjørt på Imola.
Hastings (Nebraska)
Hastings er en by og fylkessete for Adams County i den amerikanske delstaten Nebraska. Ved folketellingen i 2010 hadde byen 24 907 innbyggere.
Henry John Mæland
Henry John Mæland (født 3. september 1949) er professor dr.juris. ved Det juridiske fakultet ved Universitetet i Bergen. Han ble cand.jur. i 1979 og tok i 1984 sin doktorgrad på emnet æreskrenkelser. Han er i tillegg advokat, satt tre måneder som konstituert dommer i Norges Høyesterett i 2001–02, og har ved flere anledninger vært utnevnt til setteriksadvokat.
Mæland ble 8. september 2006 oppnevnt som leder i et utvalg som skal granske Moensaken – justismordet på Fritz Moen, som ble feilaktig dømt for to drap i Trondheim på 1970-tallet. Utvalgets to andre medlemmer var lagdommer Inger Marie Dons Jensen og spesialist i psykiatri Ingrid Lycke Ellingsen. Granskningen tok primært for seg politiets og påtalemyndighetens behandling av de to straffesakene, men også forsvarernes og de sakkyndiges rolle. Utvalgets rapport ble fremlagt i 2007. Mæland ble 8. november 2019 utnevnt som setteriksadvokat i den såkalte Trygdeskandalen i 2019.
Daniel Hasler
Daniel Hasler (født 18. mai 1974) er en tidligere fotballspiller fra Liechtenstein.
Hasler debuterte for mot  i 1993 og skåret også Liechtensteins første mål i historien i en kamp mot, som Liechtenstein tapte 1–4. Den siste klubben han spilte for var FC Vaduz i Liechtenstein.
Ghazi Barotha-demningen
Ghazi Barotha-demningen er en demning i Indus i Khyber Pakhtunkhwa i Pakistan. Demningen ligger nedenfor Tarbela-demningen, og avgir vann til et kanalanlegg med et vannkraftverk lengre nede i elva, der hvor Indus og Haro renner sammen ved byen Barotha. Totalt installert vannkrafteffekt i produksjonsanlegget er 1 450 MW. Vannet som ledes i kanaler til vannkraftstasjonen, sluses etter kraftproduksjon tilbake til Indus-elva. Anlegget stod ferdig i 2002.
Žamberk
Žamberk (tysk: Senftenberg in Böhmen) er en by i distriktet Ústí nad Orlicí i regionen Pardubice i Tsjekkia. Den har rundt 5 900 innbyggere (2022).
Vauxhall Motors FC
Vauxhall Motors Football Club er en engelsk fotballklubb, som spiller i Nationwide Conference North. Lagets hjemmebane er Rivacre Park på Rivacre Road i Hooton, midt i mellom Eastham og Ellesmere Port. Laget er regnet for å være Ellesmere Ports lokale lag, selv om Ellesmere Port FC, et annet lokalt lag, spiller lengre ned i divisjonene, i West Cheshire League. De var opprinnelig fabrikklaget til Vauxhall Motors.
Historie
Vauxhall Motors Football Club ble stiftet i 1963, rett etter at Vauxhall startet en bilfabrikk i Ellesmere Port. Laget ble etterhvert et av Englands beste amatørlag, og har nå status som halvprofesjonell. I begynnelsen spilte de i Ellesmere Port League og Wirral Combination, men ble for sterke for disse. De spilte da på firmaeide Hooton Park, men i 1987 åpnet deres egen stadion, Rivacre Park, hvor laget spiller i dag. Åpningen av banen var spesielt viktig fordi daværende England-manager Bobby Robson hadde fått flere tidligere internasjonale fotballstjerner med på åpningskampen.
På banen begynte klubben også å få noe suksess. I 1985/86 vant de West Cheshire League for første gang, og ikke lenge etter kom de til Cheshire Amateur Cup og vant Wirral Senior Cup. Disse prestasjonene fikk ikke gå ubemerket, og de fikk bli med i North West Counties League i 1987/88-sesongen. Første året vant de 2. divisjon i denne ligaen, og i året etter kom de på fjerdeplass i 1. divisjonen. Tross forventningene om å vinne ligaen sesongen 1989/90 kom de bare på 5.-plass, men vant Northwest Counties League Cup, etter å ha slått Darwen med sifrene 2-0.
Straks etter sin 5.-plass i ligaen bestemte klubben seg for å flytte tilbake til West Cheshire League, hvor de kom på 3.-plass de to neste årene. Men; i 1994/95-sesongen vant de ligaen og fikk igjen bli med i Northwest Counties League. Som før vant de lett 2. divisjonen, men fikk ikke de beste resultatene i 1. divisjonen. De fortsatte å spille i 1. divisjonen, og kom til finalen i NWCL-cup, men de tapte for Kidsgrove Athletic i en svært jevn kamp.
1998/99-sesongen var deres klart beste sesong så langt, og de nådde 5. runde av FA Vase, fikk 3.-plass i Northwest Counties League 1. divisjon og vant NWCL-cupen. Neste sesong var til og med enda bedre, og de kom til semifinalene i FA Vase og vant NWCL-tittelen, noe som kvalifiserte dem til Unibond League Division 1. Reservelaget spilte også veldig bra denne sesongen, og vant flere mindre trofèer.
Vauxhall Motors FC gjorde det også veldig bra i UniBond League, og rykket opp på bare en sesong, og i UniBond League Premier Division kom de på en spektakulær 2.-plass. De fortsatte å spille bra, og høydepunktet må være at de slo ut Nationwide Division Two(nå League One)-laget QPR av FA-cupen i deres første 1. rundekamp noensinne. De tapte i andre runde mot Macclesfield Town, i en TV-sendt kamp. Sesongen etter ansatte de manager Owen Brown, og rykket opp til Nationwide Conference North, hvor de spiller nå.
Stadion
Rivacre Park har vært Vauxhall Motors hjemmebane siden 1987. Klubben spilte tidligere på Hooton Park inne i selve fabrikkomplekset i Ellesmere Port. Rivacre Park har tribuner med tak, plass til om lag 2500 tilskuere, av dem 269 sitteplasser, med nye seter. Det er toaletter for damer, herrer og funksjonshemmede.
Farger og logo
Vauxhall Motors FCs hjemmedrakter er hvite med en blå stripe på skjorten og blå shorts, og hvite strømper. Bortedraktene er lyseblå. Lagets logo er den samme som moderselskapet Vauxhall Motors.
Annet
Reservelaget spiller i West Cheshire League Division 1.
En annen Vauxhall Motors-klubb, basert i Luton, spilte tidligere i Isthmian League. Denne klubben ble for lenge siden nedlagt samtidig som Vauxhall Motors-fabrikken i Luton. Likevel er det verdt å notere seg at både Luton og Ellesmere Port-fabrikkene spilte mot hverandre i flere turneringer, og at begge vant flere trofeer.
Nåværende spiss Thomas Rooney (se spillerstall) er fetter av Manchester United- og England-spiss Wayne Rooney.
Tidl. Vauxhall Motors-spillere som spiller i The Football League
Danny Collins – spiller nå i Sunderland
Leighton McGivern – spiller nå i Accrington Stanley
Asopos
Asopos (gresk: Ἀσωπός, Asôpos; latin: Asopus) er navnet på fire forskjellige elver i Hellas og en i Anatolia (dagens Tyrkia). I gresk mytologi var det også navnet på en elveguden i disse elvene. Han er nevnt som sønn av Okeanos og Tethys.
Roncole
Le Roncole er en landsby i Parma-provinsen i Italia. Den ligger omkring 140 kilometer sydøst for Milano. I dag er Le Roncole kalt Roncole Verdi, oppkalt etter komponisten Giuseppe Verdi som ble født her, enten 9. eller 10. oktober 1813. Han forble i området hele sitt liv og skrev i 1863: "Jeg var, og vil alltid forbli en bonde fra Roncole."
Landskapet og omgivelsene er midtpunktet for aktiviteter som omhandler det meste av Verdis liv. Komponistens fødested, "Casa Natale del Maestro", er hyppig besøkt, det er også orgelet brukt av den unge Verdi i kirken noen få kilometer fra stedet.
Hurricane Neddy
Hurricane Neddy er den åttende episoden i sesong åtte av TV-serien The Simpsons. Episoden er en parodi på filmen Twister. Ned Flanders' hus blir ødelagt av en tornado, og de andre innbyggerne i Springfield må bygge nytt hus som viser seg å bli en katastrofe.
Handlingsreferat
Når et uvær nærmer seg Springfield, blir butikken Kwik-E-Mart tømt av innbyggere i panikk. Etter stormen går Simpsons-familien opp fra en kjeller, og oppdager at hjemmet deres er nærmest uskadd. Men naboen deres, Ned Flanders, sitt hjem ble fullstendig ødelagt. Dette tvinger familien Flandern til å søke ly i kirke-kjelleren. Ned Flanders blir ytterligere motløs når han oppdager at virksomheten hans, The Leftorium, ble plyndret etter stormen. Forferdet spør han pastor Timothy Lovejoy om Gud forsøker å straffe ham på samme måte som Gud gjorde mot Job fra Bibelen, til tross for Neds strenge overholdelse av hans religion.
Men dagen etter blir familien Flandern overrasket med et helt nytt hjem, som flere av innbyggerne i Springfield har samarbeidet om å bygge. Men når Homer Simpsons lener seg mot inngangsdøren, kollapser hele det nye huset. I tillegg blir Neds briller ødelagt, og raseriet hans koker endelig over. Han klarer ikke å roe seg ned, og begynner å skrike om alle byens feil og innbyggernes mangler - etter å ha holdt inne om alt dette i veldig mange år. Deretter reiser Flanders frivillig til et psykiatrisk sykehus, hvor han får besøk av hans tidligere psykiater, Dr. Foster. Doktoren husker fremdeles Neds barndom som et ukontrollerbart barn, oppvokst hos to beatnik-foreldre.
Det viser seg snart at Ned aldri har klart å uttrykke sine egentlige følelser, før alle problemene han led på grunn av stormen fikk ham til å bryte ut i undertrykt raseri. Ned innrømmer at han virkelig hater to ting i livet: postkontoret, og foreldrene sine. Dr. Foster erklærer etter hvert at Ned er helt kurert, og slipper Ned løs fra mentalsykehuset. Rett utenfor sykehuset blir Ned møtt av alle de andre innbyggerne fra Springfield. Ned lover å fortelle folk når de fornærmer ham, i stedet for å kvele sitt eget raseri som han tidligere gjorde i mange år. Men Ned legger også til at han kommer til å kjøre dem ned med bilen hans, hvis de andre innbyggerne presser ham alt for langt. Homer Simpsons forteller Ned at han må være sprø, og de begynner å le begge to.
Skuespillere
Episodi de I Simpson (ottava stagione)
Linfamilien
Linfamilien omfatter åtte planteslekter. Fra denne familien får vi tekstilfiber (lin), linfrø og linolje.
Skolebibliotekar
En skolebibliotekar er en bibliotekar som arbeider i et skolebibliotek i grunnskolen eller i videregående skole.
Noen skolebibliotekarer har utdanning som bibliotekar, mens andre er lærerutdannet. Lærere som arbeider som skolebibliotekar kan ha videreutdanning i skolebibliotekvirksomhet. Slik videreutdanning har periodevis vært tilbudt fra flere høgskoler, men tilbys fast bare fra Universitetet i Agder.
Stillingsstørrelsen for skolebibliotekarer i Norge varierer fra 2 t/u eller mindre til hel stilling. Noen få skolebibliotek har mer enn ett årsverk bemanning.
Afonso Bezerra
Afonso Bezerra er en kommune i delstaten Rio Grande do Norte i nordøstregionen av Brasil.
Nils E. Øy
Nils Einarsson Øy (født 11. januar 1946 i Ørsta) er en norsk redaktør og journalist. Han var journalist og reportasjesjef i Fredriksstad Blad fra 1964 til 1977, og deretter nestleder ved Institutt for Journalistikk i Fredrikstad til 1984. Øy var redaktør i Gudbrandsdølen Lillehammer Tilskuer fra 1984 til 1988, så ble han instituttleder ved Institutt for Journalistikk. Dette var han frem til 1996 da han tok over som generalsekretær Norsk Redaktørforening. Han gikk av med pensjon i 2013 og ble etterfulgt som generalsekretær av Arne Jensen.
Øy er dosent i journalistikk ved Høgskulen i Volda. Han har utgitt mange bøker, særlig om offentlighet, ytringsfrihet og journalistfaglige spørsmål.
Han ble i 2013 tildelt Fritt Ords honnør for sin «utrettelige kamp gjennom førti år for offentlighet, innsynsrett, redaksjonell selvstendighet og profesjonalitet, samt for oppbyggingen av et enestående fagarkiv på disse feltene».
Levende fossil
Levende fossiler er enkeltarter eller små grupper av arter som i spesielle nisjer har overlevd til vår tid, selv om alle deres slektninger døde ut for millioner av år siden. Levende fossiler er meget interessante for å forstå utviklingen av livet på Jorden. Det finnes en god del levende fossiler, både i dyreriket og planteriket.
Ann Packer
Ann Packer (født 8. mars 1942 i Oxfordshire) er en britisk tidligere friidrettsutøver (mellomdistanseløper) som konkurrerte i 1960-årene.
Packer var med på det britiske stafettlaget på 4 × 400 meter som tok bronse i EM 1962 i Beograd og som tok sølv i Samveldelekene 1962 i Perth i Australia.
Packer deltok i OL 1964 i Tokyo. Opprinnelig hadde hun tenkt å bara løpe favorittdistansen 400 meter. Etter å ha tatt sølv, slått med to tideler av Australias Betty Cuthbert, valgte hun å stille til start på 800 meter. Det var en distanse Packer hadde løpt bare fem ganger tidligere. Etter så vidt å ha gått videre til finalen, gjorde hun sitt livs løp og spurtet forbi ledende Maryvonne Dupureur fra Frankrike. Dermed vant Packer gull på ny verdensrekord, 2.01,1.
Etter OL valgte Packer å avslutte idrettskarrieren, bare 22 år gammel.
Packer er utnevnt til medlem av Order of the British Empire.
Reve
Reve er et område i Klepp kommune på Jæren. Det ligger på landtangen mellom Orrevannet og Nordsjøen, og består primært av gårdsbruk. Der finnes noen hytter, men området er nå ikke tilgjengelig for nybygg. Fylkesvei 507 går gjennom området parallelt med strandlinjen. Strendene består i stor grad av rullestein, som tidligere ble hentet i store mengder til pynt i hager og murer innover i landet. Rullesteinen er nå vernet. Revtangen i sørenden har en ornitologisk stasjon, siden Orrevannet er et velbrukt stoppested for trekkfugl.
Stedet har en liten båthavn, der surfere bruker å sette ut. Bunnforholdene gir gode bølger når vind og strøm er lagelige. Nordover er det sandstrand.
Også kitere har funnet at stedet byr på muligheter, med hangvind.
Alexandria (Rio Grande do Norte)
Alexandria er en kommune i delstaten Rio Grande do Norte i nordøstregionen av Brasil.
Kunståret 1480
Kunståret 1480 er en oversikt over hendelser, fødte og avdøde kunstnerpersonligheter i 1480.
Perikumfamilien
Perikumfamilien (Clusiaceae eller Hypericaceae) er en plantefamilie i ordenen Malpighiales. Den omfatter ca. 1000 arter fordelt på 40 planteslekter. Arter av perikum brukes noe som krydder i likører.
I Norge finnes flere arter i perikumslekten (Hypericum).
Ceciliaprisen
Ceciliaprisen (svensk: Ceciliapriset) er Stockholms stifts musikkpris oppkalt etter kirkemusikkens skytshelgen Cecilia.
Imelda Staunton
Imelda Mary Philomena Bernadette Staunton (født 9. januar 1956 i London i England) er en britisk teater- og filmskuespiller.
I Wanna Go
«I Wanna Go» er en sang med Britney Spears, og den tredje singelen fra hennes syvende studioalbum Femme Fatale. Sangen ble utgitt på 13. juni 2011.
Nordenskiöldbukta
Nordenskiöldbukta er en bukt på nordsiden av Nordaustlandet på Svalbard. Bukta ligger øst for Laponiahalvøya på Gustav V Land med Nordkapp, og vest for Platenhalvøya i Prins Oscars Land. I bukta ligger det bare ei øy, nemlig Scoresbyøya.
Inenrst i bukta er den skåret opp av en rekke halvøeyr og mindre bukter eller fjorder, som regnet fra vest er Sabinebukta (ved Maudbreen), Rijpfjorden (med Rijpdalen) og Zorgdragerfjorden nordvest på Platenhalvøya.
Bukta har sitt navn etter den finlandssvenske professoren, utforskeren og friherren Adolf Erik Nordenskiöld.
Sumpfly
Utseende
Middelsstore (vingespenn 25 – 39 mm), brune eller svartbrune nattfly. Nyremerket er hvitt. Bakvingen er brungrå.
Levevis
Artene har larver som lever i stenglene av ulike sumpplanter. De voksne sommerfuglene flyr på ettersommeren og høsten.
Utbredelse
Artene er utbredt i den palearktiske sone og i Nord-Amerika.
Vortemelkfamilien
Vortemelkfamilien (Euphorbiaceae) er en plantefamilie i ordenen Malpighiales. Den omfatter ca. 5000 arter fordelt på 300 planteslekter. Kjente potteplanter som julestjerne, castor og kroton kommer fra vortemelkfamilien.
Reidar Kjellberg
Anders Reidar Kjellberg (født 19. april 1904 i Fredrikstad, død 22. februar 1978 i Oslo) var en norsk kunsthistoriker og museumsmann. Han overtok som direktør ved Norsk Folkemuseum etter at grunnleggeren Hans Aall døde i 1946. Han trådte inn i denne stillingen i 1946 og ble sittende i stillingen til han selv gikk av med pensjon i 1974.
Oppvekst og familie
Reidar Kjellberg var sønn av avdelingssjef Andreas Emil Andersen (1876–1924) og Mina Andersen (1879–1958). Reidar Kjellberg har i Gyldendals 50-årsjubileumsbok (1974) skildret sin egen slektsbakgrunn og oppvekst i «Huset i Glemmingegaden» i Fredrikstad. I et lite trehus bodde tre familier, og Kjellbergs slekt hadde holdt til der gjennom tre generasjoner, like fra midten av 1870-årene. Farfaren kom fra Sverige og var sjømann. Faren startet sin karriere som visergutt, gikk over til kontorarbeid, og endte til sist opp som avdelingssjef.
Palestina (andre betydninger)
Palestina kan vise til:
Reidar Kjellberg
Oppvekst og familie
I 1938 ble Reidar Kjellberg gift med danseinstruktør Signe (“Vesla”) Bergve (17.11.1915–30.6.2002). Hun var datter av byråsjef Hallvard Bergve (1880–1928) og Asta Marie Løvestad (1886–1977). De fikk tre barn; arkivar ved Statsarkivet i Oslo, Halvor Kjellberg (f. 1940), førstekonservator ved Kunstindustrimuseet, Anne Kjellberg (f. 1945) og ballettdanserinne Ellen Kjellberg (f. 1948).
Utdannelse og karriere
Kjellberg tok examen artium i 1924 og begynte å studere teologi. Imidlertid fant han snart ut at han var mer interessert i historiefagene; kunsthistorie og litteraturhistorie, og brøt over tvert med teologistudiene. Likevel er det mange spor av hans religiøse studier i det han skrev. Han behandlet for eksempel «Den hellige natt i kunsten», kåserte «stjernespill» og nærmest dramatiserte en husandakt i salmedikteren Dorothe Engelbretsdatter regi.
Norsk Folkemuseum
I 1934 tok han magistergraden i kunsthistorie og fikk en stilling som amanuensis ved Norsk Folkemuseum, hvor han ble værende i alle sine yrkesaktive år. Her ble han konservator 1937, underbestyrer i 1940, og konstituert direktør fra 1946, fast fra 1947. Kjellberg gikk først løs på innredningene i de nye gjenstandsmagasinene og de nye utstillingsbygningene. Ordningen viste et sikkert sikkert grep om det estetiske og i formspråket. Kirkesamlingen på museet har beholdt sitt grunnlag etter det mønsteret som Kjellberg bygde opp.
Under 2. verdenskrig var Kjellberg sentral i en hasteaksjonen som gjorde at store mengder eldre sølvgjenstander ble reddet fra å bli smeltet om. Museumsgjenstandene ble tatt vare på ved at de i siste liten ble levert inn til landets gullsmeder i bytte mot nytt sølv.
To av de nye feltene som Norsk Folkemuseum kastet seg over under Kjellbergs ledelse var de store, systematisk undersøkelsene av arbeidsfolks levekår, som ble påbegynt i 1950 og som i 1954 ble utvidet og supplert med innsamling av husmannsminner. I 1950 overtok dessuten Norsk Folkemuseum de samiske samlingene fra Etnografisk museum ved UiO. I tillegg ble Folkemuseet i 1955 tillagt det museale ansvaret for herskapelige Bogstad gård. At museet ønsket å favne vidt viste seg ikke bare i geografisk spredning av tun fra norske dalfører, men også ved å ta vare på alle sosiale lag av befolkningen. Fra rurale strøk ble det satt opp en husmannsplass fra Trøndelag. Fra det urbane Norge fantes allerede flere borgerhus, men med arbeiderboligene fra Enerhaugen, som sto ferdig innredet i 1969, kom også industrisamfunnets boliger til å bli innlemmet i samlingene. Slik ble den minst verdsatte delen av historien, den som ikke lenger holdt akseptabel bostandard og komfort, og derfor var sanneringstruet, reddet. I ettertid, så Kjellberg på Enerhaugen som den tilvekst han var mest tilfreds med å ha bidratt til å få etablert på Norsk Folkemuseum på Bygdøy.
I 1974 laget NRK Fjernsynet et portrett av museumsmannen Reidar Kjellberg, hvor han fikk lov til å presentere ulike deler av Folkemuseets samlinger. Han valgte Leikanger prestegård, Ibsens arbeidsværelse, Setesdalstunet og Enerhaugen.
Medlemskap, styreverv og utmerkelser
Kjellberg var i en årrekke styremedlem og formann i Norsk Museumsforbund. Han hadde sin formannstid i Oslo kunstforening, i Kringkastingsrådet og i Gyldendals styre, var medlem av Statens Folkeopplysningsråd, Nasjonalgalleriets råd og var Statens representant i Norges Kunstnerråd. 1957 ble Kjellberg valgt til medlem av Den svenske Kungl. Gustav Adolfs Akademien, og i 1962 av Det Norske Videnskaps-Akademi, hvor han i perioden 1964-1968 også var medlem av styret. Reidar Kjellberg mottok i 1973 Oslo bys kulturpris.
Soudal Quick-Step
Soudal Quick-Step er et belgisk sykkellag.
Reidar Kjellberg
Medlemskap, styreverv og utmerkelser
Han var en flott kulturformidler, som også holdt populære radiokåserier. Hvorav flere ble samlet og utgitt post mortem av Gordon Hølmebakk i artikkelsamlingen At gavne og fornøie. Hans mange velskrevne småartikler i Folkemuseets årbok By og Bygd og tilsvarende publikasjoner viser hans nådegaver som folkeopplyser. Han skrev også Fra senmiddelalder til enevelde i andre bind av Det norske håndverks historie, og leverte flere vektige bidrag til bokseriene Norsk kulturhistorie og Verdens kunsthistorie.
Soudal Quick-Step
I 2012 gikk Omega Pharma inn som sponsor i tillegg til den belgiske laminatgulvprodusenten Quick Step. Fra 2015-sesongen overtok sportsernæringsmerket til Omega Pharma, Etixx, som navnesponsor.
Fylkesvei 2076
Fylkesvei 2076 går mellom Vestmo i Våler og Svarverhaugen i Åsnes.
Frem til 2019 hadde veien betegnelsen fylkesvei 445 (Hedmark).
Mangla-demningen
Mangla-demningen er en demning med vannkraftverk i elva Jhelum, som inngår i Indus-bekkenet i provinsen Azad Kashmir i Pakistan. Vannkraftverket har en total installert produksjonseffekt på 1 000 MW, fordelt på 10 turbiner. Anleggsarbeidene startet i 1961, og vannkraftverket ble igangsatt for kraftproduksjon i 1967. Den ble bygget med midler fra Verdensbanken. Det ligger om lag 100 km sørøst for Islamabad.
Demningens lengde er 3 140 meter, og høyden 138 meter. Dette er en av verdens største demninger. Reservoaret har et vannvolum på 7,25 km³, eller 7 250 millioner m³.
Gjensynsgleder
Samlingen består av fem noveller, alle skrevet i første person entall – et fortellende jeg. Sentrale tema for novellene er kjærlighetsrelasjoner og besettelser, vennskap, kunst og litteratur.
Novellene henter handling både fra Norge og utlandet. Novellen som heter Maskerade har handling fra Venezia. Novellen som heter Herskerinnen har handling fra Kisumu ved Victoriasjøen i Kenya.
Manfred Steiner
Manfred Steiner (født 27. november 1962 i Wörgl) er en østerriksk tidligere skihopper.
I VM i skiflyging i Harrachov i 1983 ble han sist av 39 deltakere. I OL i Sarajevo i 1984 ble han nummer 41 (av 53 deltakere) i storbakken.
Johnny Engstrøm
John Erik Engstrøm, bedre kjent som Johnny Engstrøm, var en norsk fotballspiller og trener som spilte for Ålgård FK og Bryne. Han fikk 458 kamper og scoret 158 mål for Ålgård, mens han fikk 118 kamper og scoret 22 mål for Bryne.
Almino Afonso
Almino Afonso er en kommune i delstaten Rio Grande do Norte i nordøstregionen av Brasil.
Colombia under Sommer-OL 1936
Colombia under Sommer-OL 1936. Fem sportsutøvere fra Colombia, alle menn, deltok i friidrett under Sommer-OL 1936 i Berlin. Colombia vant ingen medaljer.
Fylkesvei 2048
Frem til 2019 hadde veien betegnelsen fylkesvei 410 (Hedmark).
Alto do Rodrigues
Alto do Rodrigues er en kommune i delstaten Rio Grande do Norte i nordøstregionen av Brasil.
Oppholdsbok
Ordningen med oppholdsbok (eldre opholdsbog) var en ordning som ble innført i Norge ved den første fremmedloven av 4. mai 1901.
Enhver som ikke var norsk statsborger, og som ville ta fast opphold eller søke arbeid i Norge, måtte melde seg for politimyndighetene. Disse skulle da undersøke om vedkommende hadde papirene i orden, om han hadde tilstrekkelige midler til å klare seg eller om han hadde utsikt til å skaffe seg lovlig arbeid. I så fall kunne han få en oppholdsbok, hvor eventuelle arbeidsgivere måtte føre inn den tid vedkommende arbeidet for dem. Enhver som ikke hadde gyldig oppholdsbok kunne utvises.
1900 i Sverige
Begivenheter i året 1900 i Sverige.
Andrew Cartmel
Andrew Cartmel (født 1958) er en britisk forfatter, journalist og tidligere manusredigerer av science fiction-serien Doctor Who. Han har også jobbet som manusredigerer av Casualty og som bladredaktør.
Biografi
Cartmel vokste opp i Canada. Han studerte data og jobbet med computer-aided design hos Shape Data Ltd. (nå UGS Corp) i Cambridge i England i midten av 1980-årene. Han gikk deretter over til å skrive og fikk seg en agent basert på to uproduserte manus. Han deltok også i kurs drevet av BBCs dramaenhet.
I 1987 ble Cartmel ansatt som manusredigerer for den 24. sesongen av Doctor Who. Han hadde blitt anbefalt av daværende produsent John Nathan-Turners agent, som hadde sett manus Cartmel hadde skrevet. Cartmel hadde denne stillingen i tre sesonger til serien ble satt på pause i 1989. Han fikk tak i flere nye manusforfattere og han tok serien i en ny retning.
Sil- og fjesingfisker
Sil- og fjesingfisker (Trachinoidei) er en gruppe piggfinnefisker. De fleste artene er marine og lever i tropiske strøk.
Systematikken til denne gruppen er omdiskutert og forandringer vil komme etterhvert som flere undersøkelser blir gjort. I denne artikkelen blir Nelson (2006) brukt.
Gustav V Land
Gustav V Land er et landområde på Nordaustlandet, Svalbard. Gustav V Land består av den vestlige delen av Nordaustlandet nord for Wahlenbergfjorden, og følger en linje fra indre del av Wahlenbergfjorden og gjennom Rijpdalen til Rijpfjorden. Gustav V Land er for det meste dekket av isbreer, hvor Vestfonna er den største.
Området har fått sitt navn etter kong Gustav V av Sverige, som regjerte fra 1907 til 1950.
Mount Belinda
Mount Belinda er en stratovulkan på øya Montagu i Sør-Sandwichøyene, som er en del av det britiske oversjøiske territoriumet Sør-Georgia og Sør-Sandwichøyene.
Mount Belinda hadde sitt første utbrudd i nyere tid i oktober 2001, som ble oppdaget av MODIS Thermal Alert System. Den første visuelle observasjonen av utbruddet ble observert av forbipasserende skip i februar og mars 2003. I 2005 førte økt aktivitet til en 3,5 km lang lavastrøm, fra fjelltoppen og helt ned til sjøen.
Costa Rica under Sommer-OL 1936
Costa Rica under Sommer-OL 1936. Én mannlig idrettsutøver fra Costa Rica deltok i fekting under Sommer-OL 1936 i Berlin. Det var første gangen Costa Rica deltok i et OL. De vant ikke noen medaljer.
Antônio Martins
Antônio Martins er en kommune i delstaten Rio Grande do Norte i nordøstregionen av Brasil.
Samantha Morton
Samantha Morton (født 13. mai 1977 i Nottingham i England) er en britisk skuespiller.
Hun filmdebuterte i Under the skin i 1997 og hun har blitt Oscar-nominert to ganger, en gang i klassen beste kvinnelige birolle for sin rolle som «Hattie» i Woody Allen-filmen Tekkelig og tarvelig og for sin rolle som «Sarah» i filmen In America i klassen beste kvinnelige hovedrolle.
Nicolas Cage
Nicolas Kim Coppola (født 7. januar 1964 i Long Beach i California), kjent under scenenavnet Nicolas Cage, er en amerikansk skuespiller og produsent. Han vant Oscar for beste mannlige hovedrolle for rolletolkningen sin i Adjø Las Vegas (1995). Cage har også spilt i filmer som Arizona junior (1987), Wild at Heart (1990), The Rock (1996), Con Air (1997), Face/Off (1997), Gone in 60 seconds (2000), National Treasure (2004), World Trade Center (2006), Ghost Rider (2007) og Kick-Ass (2010).
Fylkesvei 2008
Fylkesvei 2008 går mellom Grue grense ved Geittjennet og Foss i Kongsvinger.
Frem til 2019 hadde veien betegnelsen fylkesvei 372 (Hedmark).
Malpighiaceae
Malpighiaceae er en plantefamilie i ordenen Malpighiales. Den omfatter ca. 1100 arter fordelt på 65 planteslekter. Den har ikke noe norsk navn. Fra Malpighia glabra kommer den C-vitaminrike steinfrukten acerola ("Barbados cherry").
Vampire: The Requiem
Vampire: The Requiem er et rollespill publisert av White Wolf. Det er satt til en fiktiv setting omtalt som World of Darkness og er oppfølgeren til Vampire: The Masquerade-serien.
Det ble første gang utgitt i august 2004. Til tross for at det var et helt nytt spill brukte det mange elementer fra tidligere spill når det gjaldt spillmekanisme og lignende.
Ferdinando Provesi
Ferdinando Provesi (født 20. april 1770 i Parma, død 26. juli 1833 i Busseto) var en tidlig lærer for Giuseppe Verdi, som er betraktet som en av de største italienske operakomponistene. Provesi, en innfødt fra Parma, begynte å undervise Verdi i 1824, da Provesi var musikkleder i katedralen i Busseto, byen ikke langt ifra landsbyen hvor Verdi ble født. Provesi var organist og korleder i San Bartolomeo all'Isola fra 1820 til 1833. Da Provesi døde, avbrøt Verdi studiene sine i Milan fordi han håpet å tiltre for ham, men, uten en skikkelig konkurranse, ble Giovanni Ferrari fra Guastalla valgt isteden.
Nicolas Cage
Tidlig liv
Cage er av italiensk og tysk opphav, sønn av August og Joy Coppola, og barnebarn av komponisten Carmine Coppola. Han er Francis Ford Coppolas og Talia Shires nevø.
Da Cages foreldre ble skilt i 1976, flyttet han til Beverly Hills sammen med sin far. Han gikk blant annet på High School med andre kjendiser som Slash fra Guns N' Roses og Lenny Kravitz.
Karriere
Han byttet navn til Nicolas Cage tidlig i karrieren, for å forsøke å bygge sin egen karriere fremfor å dra fordeler av sin onkels omdømme. Navnet «Cage» kommer fra Marvel-superhelten Luke Cage.
Cage hadde en liten rolle i Fast Times at Ridgemont High i 1982, men mesteparten ble kuttet bort. Hans neste nevneverdige roller var i filmene Rumble Fish og Valley Girl fra 1983, og sistnevnte var hans gjennombruddsfilm. I løpet av karrieren har Cage vekslet mellom actionfilmer, dramafilmer og sorte komedier.
Privatliv
Cage har en sønn, Weston Coppola Cage (født i 1990), sammen med modellen Christina Fulton. Den 8. april 1995 giftet han seg med skuespillerinnen Patricia Arquette. De ble skilt i 2001. Den 10. august 2002 giftet han seg med Elvis Presleys datter, Lisa Marie Presley, men søkte om skilsmisse mindre enn fire måneder senere. Skilsmissen ble fullført i mai 2004. Han giftet seg med tidligere servitør Alice Kim 30. juli 2004, i en privat seremoni i nordlige California. Sønnen Kal-El, oppkalt etter Supermanns fødenavn, ble født 3. oktober 2005.
Geological Society of London
The Geological Society of London er et geologisk selskap i London. Selskapet, som ble grunnlagt i 1807, er verdens eldste nasjonale geologiske selskap og har over 9000 medlemmer.
Selskapet har siden 1874 vært basert i Burlington House ved Piccadilly i London. Selskapet deler ut en rekke medaljer, Wollastonmedaljen, Lyellmedaljen, Murchisonmedaljen og Bigsbymedaljen er de mest kjente av dem.
O.S Engines
O.S Engines er en japansk produsent av modellmotorer. Firmaet ble grunnlagt i 1936 av Shigeo Ogawa for å starte produksjon av dampmaskiner. Den første modellen het Model 1 «Pixie». I dag produserer også O.S 2- og 4-takts etanolbrukende motorer. Motorene er på fra ett stempel til stjernemotorer og wankelmotorer.
Apodi
Apodi er en kommune i delstaten Rio Grande do Norte i nordøstregionen av Brasil.
Hans Eckstein
Johannes «Hans» Eckstein (født 15. desember 1908, død 15. mars 1985) var en tysk vannpolospiller som deltok i de olympiske leker 1932 i Los Angeles.
Triosphere
Triosphere er et norsk progressiv metal-band fra Trondheim, etablert høsten 2004 av Marius Silver Bergesen og Ida Haukland.
Biografi
Triosphere signerte platekontrakt med norske Face Front Records for utgivelsen av sitt debutalbum Onwards i Norge høsten 2006. Albumet ble sluppet i resten av Europa våren 2007 og videre i Asia og USA sommer/høst 2007. Onwards mottok gode kritikker samt prisen «Best Metal Album» av den uavhengige musikkorganisasjonen JPF under det årlige arrangementet «JPF Awards» i Nashville i 2009. I 2010 signerte Triosphere med tyske AFM Records, som ga ut bandets andre album The Road Less Travelled, igjen til velvillige kritikker.
I november 2014 kom Triosphere med sitt tredje album, The Heart of The Matter, mikset og mastret av Jens Bogren (bl.a. Opeth, Paradise Lost, Symphony X, Amon Amarth, Kreator) i Fascination Street Studios i Sverige. Utgivelsen fikk svært god mottakelse, og førte blant annet til at frontkvinne Ida Haukland ble rangert blant Metalholics «Top 15 Female Hard Rock and Metal Bassists 2014»
Triosphere har gjennomført flere europaturneer sammen med blant annet W.A.S.P., Kamelot, Arch Enemy, Sonata Arctica, Crimson Glory, Jorn og Kotipelto. De har spilt på flere europeiske metalfestivaler, som Wacken Open Air, MetalDays, 70000Tons of Metal, Metal Female Voices Fest, PPM Belgia og Tons of Rock, i tillegg til et stort antall egne konserter, norgesturneer og support for artister som Dio, Nightwish og Arch Enemy.
Bandet jobber nå med sitt fjerde album, og vil i 2018 gjennomføre sin første konsert i USA under årets ProgPower USA.
John Smith Flett
John Smith Flett (født 26. juni 1869 i Kirkwall på Orknøyene, død 26. januar 1947 i Ashdon, Essex) var en skotsk geolog.
Flett studerte fra 1886 humaniora, naturvitenskap og medisin ved Universitetet i Edinburgh og ble uteksaminert som kirurg i 1894. Etter i en kort periode å ha virket som lege ble han assistent til geologen James Geikie ved forannevnte universitet og deretter foredragholder i petrologi. Fletts undersøkelser av "gammel rød sandsteins"-formasjonen på Orknøyene, om dets stratigrafi og dets basiske ganger, var hans første betydningsfulle forskning, som han tok doktorgraden på i Edinburgh i 1900 og samme år ble innvalgt i Royal Society of Edinburgh.
I 1901 trådte han inn i Geological Survey of Great Britain og fikk dermed en omfattende kjennskap til den britiske grunnfjellet. Sammen med Tempest Anderson studerte han den vulkanske aktiviteten på Montagne Pelée og Soufrière i Vestindia. I 1911 ble han assistent til direktøren for Geological Survey of Scotland. Han ble tildelt Bigsbymedaljen i 1909 og Wollastonmedaljen i 1935, innvalgt som medlem av Royal Society i 1913 og som korresponderende medlem av Geologiska Föreningen i Stockholm i 1931.
Sterculioideae
Malvaceae site
Bots- og bededag
Bots- og bededag eller bots- og bønnedag er siste søndagen i oktober.
Historie
Bots- og bededagene ble avskaffet ved reformasjonen, men gjeninnført litt etter litt.
I 1626 fikk Christian IV innført en ukentlig bededag, i byene om fredagen og på landet om onsdagene. Tanken var å holde befolkningen i stramme tøyler mens Danmark-Norge deltok i trettiårskrigen. Ved freden i Lübeck i 1629 ble bededagene delvis opphevet, men gjeninnført i 1631. Da bad prestene i kirkene for fred, og man fastet.
Disse ble slått sammen til store bededag av biskop Hans Bagger i mars 1686. I løpet av sine første år som biskop i Roskilde fikk han innført tre faste- og bededager. Den midterste av dem ble lovfestet ved kongelig forordning 27. mars 1686 og plassert på fjerde fredag etter påske. På denne måten kunne Christian V rekke å holde bededag i København før han drog ut på sine årlige reiser.
Ved lov 28. mai 1915 ble den i Norge vedtatt flyttet, og dernest vedtatt lagt til fredag før allehelgenssøndag (første søndag i november) ved kongelig anordning 12. mai 1916. Ved lov 22. desember 1950 (etter stortingsvedtak 8. desember 1950) flyttet til søndag før allehelgensdag. Dagen heter nå bots- og bønnedag.
Den store bededagen var en «ekstraordinær, alminnelig bededag» og ble varslet kvelden før ved at man ringte i kirkens største klokke, stormklokken. Det var et signal om at skjenkesteder skulle lukke, og det var ikke lenger tillatt å drive handel. På den måten håpet man å få folk til kirke både i rett tid og at de var edru. Man skulle faste til gudstjenesten var over, og man måtte avholde seg fra arbeid, reiser, lek, spill og annen «verdslig forfengelighet» til man var ferdig med dagens kirkelige handlinger – gudstjeneste, høymesse, «tolvpreken» (middagspreken kl 12) og aftensang. Helligdagspåbudet gjorde at bakerne ikke kunne levere nystekt brød neste dag. I stedet laget de tvebakker (= kavringer, jfr tvebaksbudding) som folk fikk til dagen etter, og som eventuelt kunne varmes opp.
Master of arts
Master of arts (forkortet M.A.) er en akademisk grad brukt i engelskspråklige land, særlig i USA. Begrepet er ofte også brukt internasjonalt som et generelt uttrykk for grader på tilsvarende nivå. I USA har Master of Arts-grader typisk et totalt omfang på fire eller fem års studier. Det er den laveste graden som tildeles på universitetsnivå (dvs. etter college). MA-delen av graden kan i USA være rent undervisningsbasert, utelukkende oppgavebasert, eller en kombinasjon av dette.
Graden er mest brukt innen humaniora og teologi.
Areia Branca (Rio Grande do Norte)
Areia Branca er en kommune i delstaten Rio Grande do Norte i nordøstregionen av Brasil.
1501 i Sverige
Begivenheter i året 1501 i Sverige.
Fælledparken
Fælledparken er en park på Østerbro i København som ble anlagt i årene 1908–13 av landskapsarkitekt Edvard Glæsel i samarbeid med Københavns kommunes ingeniør Ove Kruse Nobel. De hadde vunnet en konkurranse utskrevet av Københavns borgerrepresentasjon i 1905.
Fælledparken har et areal på cirka 58 hektar og har vært fredet siden 1963. Den ble anlagt på den allmenningen som tidligere utgjorde Nørrefælled, Østerfælled og Blegdamsfælled, og som kommunen hadde overtatt i 1893. Området hadde vært beiteland og militær øvelsesplass, i tidligere tider også rettersted for blant andre Struensee og Enevold Brandt i april 1772.
I middelalderen tilhørte området landsbyen Serridslev, men denne ble revet av svenskene under beleiringen av København i 1523-24, og i 1525 skjenket Frederik 1. Serridslevs jorder til Københavns fælled (takmark).
Sommeren 1716 under den store nordiske krig besøkte tsar Peter den Store København med 30.000 russiske soldater, som slo seg ned på Øster Fælled som deltakere i et planlagt angrep på Sverige for å ta tilbake Skåne, Halland og Blekinge.
5. mai 1872 barket politifolk og demonstrerende arbeidere sammen på Nørre Fælled i et masseslagsmål, kjent som «slaget på Fælleden». I 1909 ble parken åpnet for offentligheten, og fra 1911 møtested for arbeiderfamilier på søndagstur i det grønne, slik at den etter hvert fikk tilnavnet «De fattiges dyrehavsbakke». Siden 1913 har arbeiderbevegelsen hatt sine 1. mai-arrangementer i Fælledparken.
Rob Pardo
Rob Pardo (født 9. juni 1970) er en amerikansk videospilldesigner. Han var visepresident innenfor spilldesign hos Blizzard Entertainment inntil 3. juli 2014. Tidligere var han ledende designer på World of Warcraft. I 2006 ble han av Times Magazine oppnevnt som en av verdens 100 mest innflytelsesrike personer i verden.
I 2016 grunnla han videospillstudioet Bonfire Studios.
Fælledparken
I nærheten ligger Danmarks nasjonalstadion, Parken, hvor det danske landslaget i fotball og fotballklubben FC København har hjemmebane.
Fælledparkens sydlige del var frem til 2007 også landingsplass for Flyvevåbnets redningshelikoptre. Det har nå blitt bygget en egen helikopterlandingsplass på Rigshospitalet.
Bue (musikk)
Bue er i musikknotasjon en buet strek med variabel betydning, men generelt i å synge eller spille noter på en jevn og sammenhengende måte.